Quan os austriacos reconquieren Croacia y Hongría a fins d'o sieglo XVII y XVIII Bosnia contina estando una parte d'o Imperio Otomán con gran importancia estratechica. En  a guerra de 1683-1699 os austriacos reconquioron Hongría y Eslavonia y muitos musulmans en fuyoron y s'establioron en Bosnia. En 1697 o principe Euchenio de Savoya adrezó un chicot exercito enta Bosnia central, amenazó Sarajevo y se'n tornó t'Austria con muitos bosnians catolicos (que dende o punto de vista actual serían crovates) [1]. Os austriacos conseguirán ocupar a ribera sur d'o Save entre 1718 y 1739, y as mugas no cambearán dica 1918.